UZNESENIE VLÁDY SLOVENSKEJ REPUBLIKY
č. 964
zo 4. septembra 2002

k návrhu národného programu zvyšovania produktivity a konkurencieschopnosti slovenskej ekonomiky

Číslo materiálu:	6212/2002	
Predkladateľ:	minister práce, sociálnych vecí a rodiny	
Vláda
A.	schvaľuje
A.1.	národný program zvyšovania produktivity a konkurencieschopnosti slovenskej ekonomiky (ďalej len „národný program“) s pripomienkou prijatou na rokovaní vlády;
B.	ukladá
ministrovi práce, sociálnych vecí a rodiny
B.1.	zabezpečiť vyhlásenie národného programu 
	rok 2002
B.2.	v spolupráci s ministrom hospodárstva, ministrom výstavby a regionálneho rozvoja, ministrom dopravy, pôšt a telekomunikácií, ministrom pôdohospodárstva a ministrom školstva uplatniť, v prípade potreby, pri príprave štátneho rozpočtu na príslušný rok finančné prostriedky potrebné na realizáciu národného programu 
	v súlade s harmonogramom prác na príprave štátneho rozpočtu na príslušný rok 
B.3.	vymenovať Koordinačnú radu pre národný program 
	do 4. októbra 2002
ministrovi hospodárstva
B.4.	v spolupráci s ministrom práce, sociálnych vecí a rodiny využívať pre administratívne potreby nevyhnutné na realizáciu národného programu  existujúce Regionálne, informačné a poradenské centrá (RPIC, BIC) a Regionálne rozvojové agentúry (RRA), Regionálne centrá produktivity (RCP) a Slovenskú obchodnú a priemyselnú komoru 
	od roku 2003
ministrom
predsedom ostatných ústredných orgánov štátnej správy SR
B.5.	zabezpečiť priebežnú realizáciu národného programu;
C.	odporúča
prezidentovi Združenia priemyselných zväzov SR
predsedovi Rady združenia Slovenského centra produktivity
C.1.	spolupracovať pri vymenúvaní Koordinačnej rady pre národný program,
predsedovi Rady združenia Slovenského centra produktivity
C.2.	inštitucionálne zabezpečiť realizáciu národného programu,
ministrovi práce, sociálnych vecí a rodiny 
ministrovi hospodárstva 
ministrovi výstavby a regionálneho rozvoja 
ministrovi dopravy, pôšt a telekomunikácií 
ministrovi pôdohospodárstva 
ministrovi školstva
prezidentovi Asociácie zamestnávateľských zväzov a združení SR
prezidentovi Združenia priemyselných zväzov SR 
prezidentovi Konfederácie odborových zväzov SR
predsedovi Slovenskej obchodnej a priemyselnej komory
rektorovi Ekonomickej univerzity Bratislava
rektorovi Slovenskej technickej univerzity Bratislava
rektorovi Žilinskej univerzity
rektorovi Technickej univerzity Košice
C.3.	spolupracovať pri realizácii národného programu,
generálnemu riaditeľovi Národného úradu práce
C.4.	podporovať v rámci prostriedkov na aktívnu politiku trhu práce realizáciu národného programu.
Vykonajú:	ministri
		predsedovia ostatných ústredných orgánov štátnej správy SR
Na vedomie:	prezident Asociácie zamestnávateľských zväzov a združení SR
		prezident Združenia priemyselných zväzov SR
prezident Konfederácie odborových zväzov SR
		generálny riaditeľ Národného úradu práce
		predseda Rady združenia Slovenského centra produktivity
		predseda Slovenskej obchodnej a priemyselnej komory 
rektor Ekonomickej univerzity Bratislava
rektor Slovenskej technickej univerzity Bratislava
rektor Žilinskej univerzity
rektor Technickej univerzity Košice